CELEX: 32021D1029(01)
Language: fi
Date: 2021-08-11 00:00:00
Title: Euroopan syyttäjänviraston kollegion päätös, annettu 11 Päivänä elokuuta 2021, Euroopan syyttäjänviraston työjärjestyksen ja pysyviä jaostoja koskevan päätöksen muuttamisesta ja täydentämisestä 2021/C 439/05

29.10.2021   
               
               
                  FI
               
               
                  Euroopan unionin virallinen lehti
               
               
                  C 439/5
               
            
         EUROOPAN SYYTTÄJÄNVIRASTON KOLLEGION PÄÄTÖS,
         annettu 11 Päivänä elokuuta 2021,
         Euroopan syyttäjänviraston työjärjestyksen ja pysyviä jaostoja koskevan päätöksen muuttamisesta ja täydentämisestä
         (2021/C 439/05)
         Euroopan syyttäjänviraston (EPPO) kollegio, joka
         ottaa huomioon tiiviimmän yhteistyön toteuttamisesta Euroopan syyttäjänviraston perustamisessa 12 päivänä lokakuuta 2017 annetun neuvoston asetuksen (EU) 2017/1939 (jäljempänä ”EPPO-asetus”) ja erityisesti sen 21 artiklan,
         ottaa huomioon Euroopan pääsyyttäjän laatiman ehdotuksen,
         sekä katsoo seuraavaa:
         
                     1.
                  
                  
                     Kollegio katsoi 9. kesäkuuta 2021 pitämässään ylimääräisessä kokouksessa tarpeelliseksi laatia tarkat käytännöt EPPO-asetuksen 28 artiklan 4 kohdassa tarkoitettuja poikkeustapauksia varten.
                  
               
                     2.
                  
                  
                     Kollegion työryhmä laati Euroopan pääsyyttäjän pyynnöstä uusia käytäntöjä EPPO-asetuksen 28 artiklan 4 kohdan täytäntöönpanemiseksi ja toimitti ne Euroopan pääsyyttäjälle kollegion työjärjestystä koskevan päätöksen muuttamisen ja täydentämisen ehdottamiseksi.
                  
               
                     3.
                  
                  
                     Euroopan syyttäjänviraston työjärjestykseen ehdotetut muutokset vaativat myös vähäisiä muutoksia EPPOn kollegion 25. marraskuuta 2020 antamaan pysyviä jaostoja koskevaan päätökseen 015/2020.
                  
               
                     4.
                  
                  
                     Euroopan pääsyyttäjä antoi kollegiolle perustellun esityksen muutoksista EPPOn työjärjestyksen 70 artiklan mukaisesti 12. heinäkuuta 2021.
                  
               
                     5.
                  
                  
                     Kollegio käsitteli Euroopan pääsyyttäjän ehdotuksen kokouksessaan 11. elokuuta 2021,
                  
               ON HYVÄKSYNYT SEURAAVAN PÄÄTÖKSEN:
         
            1 artikla
            EPPOn työjärjestyksen muuttaminen ja täydentäminen
            EPPOn kollegion 12. lokakuuta 2020 antamaa päätöstä 003/2020 Euroopan syyttäjänviraston työjärjestyksestä muutetaan ja täydennetään seuraavasti:
            
                        I.
                     
                     
                        19 artiklan 1 kohtaa muutetaan ja täydennetään seuraavasti:
                        
                           ”1.   Pysyviä jaostoja koskevassa päätöksessä vahvistetaan järjestelmä, jonka pohjalta asioita jaetaan pysyvien jaostojen käsiteltäviksi. Järjestelmän on perustuttava asioiden satunnaiseen, automaattiseen ja vuorottelevaan jakautumiseen niiden rekisteröintijärjestyksen mukaisesti sellaisten pysyvien jaostojen kesken, joiden jäsenistöön ei kuulu valvovaa Euroopan syyttäjää. Järjestelmän on myös varmistettava, että työmäärä jakautuu tasaisesti pysyvien jaostojen kesken. Asiat on jaettava sattumanvaraisesti ja välittömästi niiden rekisteröimisen jälkeen sellaiselle pysyvälle jaostolle, jonka pysyvään jäsenistöön ei kuulu valvovaa Euroopan syyttäjää. Asiat on niiden käsittelyä varten jaettava sattumanvaraisesti sellaiselle pysyvälle jaostolle, jolle on sovittu kokous, joka pidetään asian rekisteröintipäivää seuraavana kolmantena, neljäntenä tai viidentenä päivänä.”
                        
                     
                  
                        II.
                     
                     
                        39 artiklan 1 ja 2 kohtia muutetaan seuraavasti:
                        
                           ”1.   Asiaa käsittelevän valtuutetun Euroopan syyttäjän tai Euroopan syyttäjän on todennettava kaikki tämän työjärjestyksen 38 artiklan 1 kohdan mukaisesti rekisteröidyt tiedot sen arvioimiseksi, onko EPPOn toimivallan käytölle perusteita.
                        
                        
                           2.   Kun Euroopan syyttäjä on saanut asianhallintajärjestelmästä 38 artiklan 5 kohdan mukaisen ilmoituksen, hän antaa tietojen todentamisen valtuutetun Euroopan syyttäjän tehtäväksi. Euroopan syyttäjä voi suorittaa todentamisen itse EPPO-asetuksen 28 artiklan 4 kohdassa tarkoitetuissa tilanteissa. Euroopan syyttäjä päättää todentamistehtävän osoittamista koskevasta menettelystä, johon voi kuulua sääntöperusteinen jako, myös tapauksissa, joissa valtuutettu Euroopan syyttäjä on saanut tiedot viran puolesta.”
                        
                     
                  
                        III.
                     
                     
                        40 artiklan 3–7 kohtia muutetaan seuraavasti:
                        
                           ”3.   Todentamisessa on käytettävä kaikkia EPPOn käytettävissä olevia tiedonlähteitä sekä kaikkia lähteitä, jotka asiaa käsittelevällä Euroopan syyttäjällä tai valtuutetulla Euroopan syyttäjällä on käytössään sovellettavan kansallisen lainsäädännön mukaisesti, mukaan lukien muut hänen käytettävissään olevat lähteet hänen toimiessaan kansallisten valtuuksiensa nojalla. Euroopan syyttäjä tai valtuutettu Euroopan syyttäjä voi käyttää EPPOn henkilöstöä apunaan todentamisessa. EPPO voi tarvittaessa kuulla unionin toimielimiä, elimiä ja laitoksia sekä kansallisia viranomaisia ja jakaa tietoja niiden kanssa, jollei tarpeesta suojata mahdollisen tulevan rikostutkinnan koskemattomuutta muuta johdu.
                        
                        
                           4.   Valtuutetun Euroopan syyttäjän tai soveltuvissa tapauksissa Euroopan syyttäjän on saatettava loppuun tutkinnan aloittamista koskevaan päätökseen liittyvä todentaminen vähintään kaksi päivää ennen EPPO-asetuksen 27 artiklan 1 kohdassa säädetyn määräajan päättymistä. Asian käsiteltäväksi ottamiseen liittyvä todentaminen on saatettava päätökseen viimeistään 20 päivän kuluttua toimeksiannosta.
                        
                        
                           5.   Jos todentamistehtävä osoitetaan valtuutetulle Euroopan syyttäjälle ja jos valtuutettu Euroopan syyttäjä ei saata asetetussa määräajassa päätökseen tutkinnan aloittamiseen liittyvää todentamistehtävää tai jos hän ilmoittaa olevansa kykenemätön saattamaan sitä päätökseen asetetussa määräajassa, asiasta on ilmoitettava Euroopan syyttäjälle, joka tarvittaessa pidentää käytettävissä olevaa aikaa tai antaa valtuutetulle Euroopan syyttäjälle asianmukaiset ohjeet.
                        
                        
                           6.   Kun on kyse käsiteltäväksi ottamista koskevasta päätöksestä, valtuutettu Euroopan syyttäjä tai soveltuvissa tapauksissa Euroopan syyttäjä voi pyytää Euroopan pääsyyttäjää pidentämään asian käsiteltäväksi ottamista koskevan päätöksen tekemiseen varattua määräaikaa enintään viidellä päivällä.
                        
                        
                           7.   Jos asiaa käsittelevä Euroopan syyttäjä tai valtuutettu Euroopan syyttäjä ei tee päätöstä asetetussa määräajassa, sitä pidetään päätöksenä olla ottamatta asiaa käsiteltäväksi ja 42 artiklaa sovelletaan vastaavasti.”
                        
                     
                  
                        IV.
                     
                     
                        40 artiklan 7 kohdan jälkeen lisätään uusi 7a kohta seuraavasti:
                        
                           ”7a.   Kun todentamisesta vastaa Euroopan syyttäjä, on tämän osoitettava asia 24 tunnin kuluessa valtuutetulle Euroopan syyttäjälle arvioituaan alustavasti asian tiedot EPPO-asetuksen 26 ja 27 artiklan sekä 28 artiklan 4 kohdan tarkoituksia varten. Euroopan syyttäjä etenee asiassa tämän työjärjestyksen 41 tai 42 artiklan mukaisesti.
                           Mikäli Euroopan syyttäjä katsoo, että EPPO-asetuksen 28 artiklan 4 kohdan mukaiset edellytykset täyttyvät, on hänen viipymättä edettävä asiassa tämän työjärjestyksen 52 artiklan 1 ja 2 kohtien mukaisesti. Mikäli tällaisessa tapauksessa Euroopan syyttäjä saa toimivaltaisen pysyvän jaoston hyväksynnän suorittaa tutkinnan itse, on kyseisen Euroopan syyttäjän annettava perusteltu päätös tutkimuksen aloittamiseksi tai otettava asia käsittelyyn henkilökohtaisesti ja avattava asiakirja-aineisto tämän työjärjestyksen 41 artiklan 1 kohdan mukaisesti. Jos hyväksyntää ei anneta, valvovan Euroopan syyttäjän on viipymättä osoitettava asia valtuutetulle Euroopan syyttäjälle.”
                        
                     
                  
                        V.
                     
                     
                        41 artiklan 1 kohtaa muutetaan seuraavasti:
                        
                           ”1.Jos   EPPO todentamisen jälkeen päättää käyttää toimivaltaansa aloittamalla tutkinnan tai ottamalla asian käsiteltäväkseen, avataan asiakirja-aineisto, jolle annetaan tunnistenumero asiakirja-aineistojen hakemistossa (jäljempänä ”hakemisto”). Asianhallintajärjestelmä luo automaattisesti pysyvän linkin edellä olevan 38 artiklan 1 kohdan mukaiseen asiaan liittyvään rekisteröintiin.”
                        
                     
                  
                        VI.
                     
                     
                        41 artiklan 2 kohdan viimeistä alakohtaa muutetaan seuraavasti:
                        ”Edellä a) alakohdan x–xv alakohdissa tarkoitettuja henkilötietoryhmiä tallennetaan hakemistoon vain siinä määrin kuin se on käytännössä mahdollista, kun otetaan huomioon operatiivinen etu ja käytettävissä olevat resurssit. Hakemistossa oleva viittaus on pidettävä ajan tasalla asiakirja-aineistoa koskevan tutkinnan ajan. Asianhallintajärjestelmä ilmoittaa asiaa käsittelevälle Euroopan syyttäjälle ja valtuutetulle Euroopan syyttäjälle määräajoin, jos tiettyjä tietoluokkia ei ole annettu hakemistoon.”
                     
                  
                        VII.
                     
                     
                        41 artiklan 3 kohtaa muutetaan seuraavasti:
                        
                           ”3.   Asianhallintajärjestelmä ilmoittaa asiasta valvovalle Euroopan syyttäjälle, pysyvälle jaostolle ja Euroopan pääsyyttäjälle.”
                        
                     
                  
                        VIII.
                     
                     
                        41 artiklan 4 kohtaa muutetaan seuraavasti:
                        
                           ”4.   Jos asiaa käsittelevä valtuutettu Euroopan syyttäjä tai EPPO-asetuksen 28 artiklan 4 kohdan mukaista tutkimusta suorittava Euroopan syyttäjä katsoo, että tutkinnan koskemattomuuden säilyttämiseksi on tarpeen tilapäisesti lykätä velvoitetta ilmoittaa asiasta EPPO-asetuksen 25 artiklan 5 kohdassa ja 26 artiklan 2 ja 7 kohdissa tarkoitetuille viranomaisille, hänen on ilmoitettava asiasta viipymättä seurannasta vastaavalle pysyvälle jaostolle. Viimeksi mainittu voi vastustaa tätä päätöstä ja kehottaa valtuutettua Euroopan syyttäjää tai soveltuvissa tapauksissa EPPO-asetuksen 28 artiklan 4 kohdan mukaisesti toimivaa Euroopan syyttäjää antamaan välittömästi asiaa koskevan ilmoituksen.”
                        
                     
                  
                        IX.
                     
                     
                        42 artiklan 1 kohtaa muutetaan seuraavasti:
                        
                           ”1.   Jos valtuutettu Euroopan syyttäjä päättää todentamisen jälkeen, ettei aloita tutkintaa tai ota asiaa käsiteltäväkseen, hänen on kirjattava päätöksen perusteet rekisteriin. Päätöksestä ilmoitetaan todentamistehtävän osoittaneelle Euroopan syyttäjälle, ja asian uudelleenkäsittely osoitetaan toimivaltaiselle pysyvälle jaostolle.”
                        
                     
                  
                        X.
                     
                     
                        43 artiklan 1 ja 2 kohtia muutetaan seuraavasti:
                        
                           ”1.   Sen estämättä, mitä määrätään mahdollisuudesta osoittaa tutkinta uudelleen EPPO-asetuksen 49 artiklan mukaisesti, ja rajoittamatta EPPO-asetuksen 28 artiklan 4 kohdan säädöksiä, tutkinnan aloittamisesta tai vireillepanosta päättänyt valtuutettu Euroopan syyttäjä myös ottaa asian käsiteltäväkseen.
                        
                        
                           2.   Jos kansallinen lainsäädäntö sen sallii, Euroopan syyttäjä voi nimetä yhden tai useamman valtuutetun Euroopan syyttäjän samasta jäsenvaltiosta suorittamaan tutkintaa asiaa käsittelevän valtuutetun Euroopan syyttäjän rinnalla. Asiaa käsittelevä Euroopan syyttäjä voi suorittaa tutkinnan itse, mikäli EPPO-asetuksen 28 artiklan 4 kohdan edellytykset täyttyvät.”
                        
                     
                  
                        XI.
                     
                     
                        52 artiklaa muutetaan ja täydennetään seuraavasti:
                        
                           ”52 artikla
                           Euroopan syyttäjän suorittamat tutkinnat
                           
                              1.   Jos asiaa käsittelevä Euroopan syyttäjä päättää suorittaa tutkimuksen itse sen jälkeen, kun EPPO on rekisteröinyt tietoja EPPO-asetuksen 24 artiklan mukaisesti, on tämän pyydettävä päätökselle hyväksyntä pysyvältä jaostolta asianhallintajärjestelmän kautta ennen EPPO-asetuksen 28 artiklan 4 kohdan ensimmäisen alakohdan a), b) tai c) luetelmakohdan mukaisen perustellun päätöksen tekemistä.
                           
                           
                              2.   Kohdassa 1 tarkoitetussa pyynnössä on oltava perustelut sille, miksi valvovan Euroopan syyttäjän on suoritettava tutkinta. Näin varmistetaan, että pysyvä jaosto voi arvioida, täyttyvätkö EPPO-asetuksen 28 artiklan 4 kohdan edellytykset.
                           
                           
                              3.   Pysyvä jaosto voi pyytää selvennyksiä asiaa käsittelevältä Euroopan syyttäjältä tai valtuutetulta Euroopan syyttäjältä, jos asialle on sellainen osoitettu.
                           
                           
                              4.   Jos pysyvä jaosto antaa hyväksynnän, valvova Euroopan syyttäjä kirjaa päätöksen asianhallintajärjestelmään, joka ilmoittaa asiasta asiaa käsittelevälle valtuutetulle Euroopan syyttäjälle tai valtuutetuille Euroopan syyttäjille, jos syyttäjä tai syyttäjiä on osoitettu. Päätöksestä on ilmoitettava myös kansallisille viranomaisille.
                           
                           
                              5.   Jos Euroopan syyttäjä tekee päätöksen EPPO-asetuksen 28 pykälän 4 kohdan a) tai b) luetelmakohdan mukaisesti ennen kuin asialle osoitetaan valtuutettu Euroopan syyttäjä, on tämän otettava hoitaakseen kaikki valtuutetun Euroopan syyttäjän tehtävät asiassa.
                           
                           
                              6.   Jos Euroopan syyttäjä suorittaa tutkimuksen itse, sovelletaan 44 artiklaa soveltuvin osin.”
                           
                        
                     
                  
         
            2 artikla
            EPPOn kollegion pysyviä jaoksia koskevan päätöksen 015/2020 muuttaminen
            4 artiklan a) luetelmakohtaa muutetaan seuraavasti:
            
                        ”a)
                     
                     
                        EPPOn asianhallintajärjestelmä jakaa asian sattumanvaraisesti sen rekisteröimisen jälkeen sellaiselle pysyvälle jaostolle, jonka pysyvään jäsenistöön ei kuulu valvovaa Euroopan syyttäjää. Asia on välittömästi jaettava käsittelyä varten sellaiselle pysyvälle jaostolle, jolle on sovittu kokous, joka pidetään asian rekisteröintipäivää seuraavana kolmantena, neljäntenä tai viidentenä päivänä, ja jonka pysyvään jäsenistöön ei kuulu valvovaa Euroopan syyttäjää.”
                     
                  
         
            3 artikla
            Voimaantulo ja siirtymäsäännökset
            
               1.   Tämä päätös astuu voimaan 30. päivänä siitä päivästä, jona Euroopan syyttäjänviraston kollegio sen antaa.
            
            
               2.   Asioiden sattumanvarainen osoittaminen pysyville jaostoille voidaan tehdä manuaalisesti arpomalla siihen päivään asti, jona tämän päätöksen sisältämät muutokset on täysimääräisesti lisätty asianhallintajärjestelmän teknisiin ominaisuuksiin, mutta ei kuitenkaan yli kolmea kuukautta tämän päätöksen voimaantulon jälkeen.
            
         
         
            Tehty Luxemburgissa 11 päivänä elokuuta 2021.
            
               
                  Kollegion puolesta
               
               Danilo CECCARELLI
               
                  Euroopan varapääsyyttäjä